ବ୍ରୁଗାଡା ସିଣ୍ଡ୍ରୋମ
ବ୍ରୁଗାଡା ସିଣ୍ଡ୍ରୋମ (ଇଂରାଜୀ ଭାଷାରେ Brugada syndrome/ BrS) ଏକ ଜେନେଟିକ ରୋଗ ଯେଉଁଥିରେ ହୃତ୍‌ପିଣ୍ଡରେ ଅସାଧାରଣ ଇଲେକଟ୍ରିକ କ୍ରିୟା ସୃଷ୍ଟି ହେବା ଫଳରେ ହଠାତ ହୃତ୍‌ପିଣ୍ଡ ଜନିତ ମୃତ୍ୟୁ ସଙ୍କଟ ଆସିପାରେ । ଏଭଳି ରୋଗୀ ହଠାତ୍ ବେହୋସ ହୋଇଯାଆନ୍ତି । ରୋଗୀ ବିଶ୍ରମ ନେଉଥିବା ସମୟରେ ଅସାଧାରଣ ହୃତ୍‌ପିଣ୍ଡ ତାଳ (abnormal heart rhythm) ଆରମ୍ଭ ହୋଇପାରେ ଯାହା ଜ୍ୱର ଯୋଗୁ ଟ୍ରିଗର ହୋଇଯାଏ । 
 

ଏହା ଏକ ବଂଶାନୁକ୍ରମିକ (inherited from a person's parent) ରୋଗ ଯେଉଁଥିରେ ଏକ ଚତୁର୍ଥାଂଶ ଲୋକଙ୍କର ପାରିବାରିକ ଇତିହାସ ଥାଏ । କେତେକ କ୍ଷେତ୍ରରେ ଏହା ମ୍ୟୁଟେସନ (mutation) ଯୋଗୁ ବା ଔଷଧ ଯୋଗୁ ହୋଇପାରେ । ସାଧାରଣତଃ କାର୍ଡ଼ିଆକ ସୋଡ଼ିଅମ ଚ୍ୟାନେଲ (sodium channel) ସୃଷ୍ଟି କରୁଥିବା ଏକ ଜିନ (gene) (SCN5A) ସମ୍ପୃକ୍ତ ଥିବା ଦେଖାଯାଏ । ଇସିଜି (electrocardiogram/ ECG) ସାହାଯ୍ୟରେ ରୋଗ ନିର୍ଣ୍ଣୟ କରାଗଲେ ମଧ୍ୟ ସର୍ବଦା ସମାନ ଫଳ ଦେଖାଯାଏନି ।  ଆଜମାଲିନ (ajmaline) ଭଳି ଔଷଧ ପ୍ରୟୋଗ କରି ଇସିଜି ଦେଖାଯାଇପାରେ । ଇଲେକଟ୍ରୋଲାଇଟ ଇମ୍ବାଲାନ୍ସ (electrolyte disturbances) ବା ହୃତ୍‌ପିଣ୍ଡରେ ଇସକେମିଆ (blood supply to the heart has been reduced) ଥିଲେ ସମାନ ଧରଣର ଇସିଜି ଚିତ୍ର  ଦେଖାଯାଏ ।

ପର୍ଯ୍ୟବେକ୍ଷଣକାରୀ ଅପେକ୍ଷା (Watchful waiting), ଇମ୍ପ୍ଲାଣ୍ଟେବ୍ଲ କାର୍ଡ଼ିଓଭର୍ଟର ଡିଫିବ୍ରିଲେଟର (implantable cardioverter defibrillator) (ICD)

ବ୍ରୁଗାଡା ସିଣ୍ଡ୍ରୋମ ଅଦ୍ୟାବଧି ଆରଗ୍ୟସାଧ୍ୟ ନୁହେଁ ।  ଉଚ୍ଚ ସଙ୍କଟାପନ୍ନ ରୋଗୀଙ୍କୁ ଇମ୍ପ୍ଲାଣ୍ଟେବ୍ଲ କାର୍ଡ଼ିଓଭର୍ଟର ଡିଫିବ୍ରିଲେଟର (implantable cardioverter defibrillator) (ICD) ଦେଇ ହଠାତ୍ ମୃତ୍ୟୁ ହେବାରୁ ରକ୍ଷା କରାଯାଏ । ମୃତ୍ୟୁ ସଙ୍କତ କମ ଥିବା ଲୋକଙ୍କ ଚିକିତ୍ସା ପ୍ରଣାଳୀ ସ୍ପଷ୍ଟ ନୁହେଁ ।  ସ୍ୱଳ୍ପ କାଳୀନ ଚିକିତ୍ସାରେ ଆଇସୋପ୍ରୋଟେରେନୋଲ (Isoproterenol) ଦିଆଯାଏ ଓ ଦୀର୍ଘକାଳୀନ ପ୍ରାଣ-ଘାତକ ଅସାଧାରଣ ହୃତ୍‌ପିଣ୍ଡ ତାଳ ଥିଲେ କୁଇନିଡିନ (quinidine) ଦିଆଯାଏ ।  ରୋଗୀ ପରିବାର ଲୋକଙ୍କ ପରୀକ୍ଷା କରିବାକୁ ଉପଦେଶ ଦିଆଯାଏ ।

ଆଧାର 

ଚିକିତ୍ସା ବିଜ୍ଞାନ